
Datum: 23. 4. 2026



ZADEVA: POJASNILO 5 K RAZPISNI DOKUMENTACIJI ŠT. ENLJ-SPV-490/25 - Izvedba tehnološke povezave kotlov VKL z akumulatorjem toplote po sklopih

1. Dne 20. 4. 2026 smo prejeli vprašanje potencialnega ponudnika z naslednjo vsebino:
»Po pregledu načrtov, popisov del v sklopu načrtov in popisov, ki ste jih objavili kot del razpisne dokumentacije v word dokumentih, ni jasno razvidno:
a.	V katerem sklopu se upošteva vijačni, tesnilni in ostali spojni material? 
b.	V katerem sklopu je upoštevana dobava odzračevalne posode (A4.1)?
c.	V katerem sklopu se upošteva prestavitev ventila (A4.2), rotacija ventila (A5.1), ki zajema montažna dela, elektro instalacijskih dela in izolaterska dela? Kako je z drobnim materialom, čigav strošek so npr. nova tesnila?
d.	Kdo dobavi merilnik temperature, merilnih pretoka, v sklopu 1 je zajeta samo montaža? 
e.	Kdo izvede protikorozijsko zaščito cevovodov (C1.7)? 
f. Prosimo za jasno razmejitev, kateri popisi so merodajni za pripravo ponudbe za posamezen sklop. 
g. Hkrati prosimo tudi za pojasnilo, kako bo z dobavo elementov in izvedbo del, ki bodo ali dodatna ali pa so pomotoma izpadla iz specifikacije v word dokumentih z opisi za posamezen sklop.«

Odgovor naročnika na zgornje vprašanje potencialnega ponudnika:
a. Vijačni in tesnilni material se upošteva v 1. sklopu. Izvajalec del dobavi ves vijačni material in tesnilni material v skladu s projektno dokumentacijo »TE-TOL - Povezava VKL na akumulator toplote« (PZI - 907/23, januar 2025), ki ga je za naročnika izdelalo podjetje IEM d.o.o.  (vijaki kvalitete K8.8, pocinkane izvedbe, dimenzije glede na prirobnične spoje). Za tesnenje se uporabi material grafilit SP debeline 2 mm za prirobnične spoje do DN300 nad DN300 debeline 3 mm.

b. Izdelava odzračevalne posode je upoštevana v 1. sklopu za montažna dela v objektu NTK. 

c. Prestavitev ventila A4.2 in rotacija ventila A5.1 se upošteva v 1. sklopu pri montažnih del.
Tesnila za prirobnične spoje in ostali drobni material dobavi izvajalec del 1. sklopa, kot je zapisano v odgovoru na vprašanje v prejšnji točki a.   

d. Merilnik temperature in merilnik pretoka zagotovi naročnik, vgradi ga izbrani ponudnik 1. sklopa na delovišče GPO, električno priključitev pa izvede ponudnik, ki bo izbran za 7. sklop.

e. Protikorozijsko zaščito izvede izbrani ponudnik za 1. sklop glede na zahteve v točki C1.7. 

f. Naročnik meni, da je iz projektne dokumentacije »TE-TOL - Povezava VKL na akumulator toplote« (PZI - 907/23, januar 2025), ki ga je za naročnika izdelalo podjetje IEM d.o.o., Tehničnega opisa del za posamezni sklop in iz razpisne dokumentacije vključno s popisom del (priložen v excel datoteki), dovolj razumljivo napisano, opisano in razvidno, katere storitve oz. blago mora ponudnik pri posameznem sklopu zajeti in jih upoštevati v ponudbeno vrednost.

g. Naročnik meni, da je iz projektne dokumentacije »TE-TOL - Povezava VKL na akumulator toplote« (PZI - 907/23, januar 2025), ki ga je za naročnika izdelalo podjetje IEM d.o.o., Tehničnega opisa del za posamezni sklop in iz razpisne dokumentacije vključno s popisom del (priložen v excel datoteki), dovolj razumljivo napisano, opisano in razvidno, katere storitve oz. blago mora ponudnik pri posameznem sklopu zajeti in jih upoštevati v ponudbeno vrednost. 

Ponudnik mora upoštevati tudi besedilo razpisne dokumentacije, zapisano v tč. 2.7. »Ponudbena vrednost/cena (velja za vse sklope)« in potem tudi v 4. členu posamezne pogodbe, kjer je navedeno:
· V pogodbenih cenah, navedenih v posameznih postavkah ponudbenega predračuna izvajalca, so upoštevani vsi materialni in nematerialni stroški, potrebni za kvalitetno in pravočasno izvedbo predmeta pogodbe, vključno s stroški dela, stroški prevoza, stroški pripravljalnih del, organizacije delovišča, stroški za varnost pri delu, stroški zavarovanja materiala, opreme, pripomočkov in delovne sile, stroški odprave napak v času garancijske dobe, stroški izdelave ponudbene dokumentacije, popusti, dajatve ter carinske obveznosti kot tudi stroški za vsa ostala dela in naloge, ki so v pogodbi opredeljene kot obveznosti izvajalca. (storitve)
· V pogodbenih cenah, navedenih v posameznih postavkah ponudbenega predračuna izvajalca, so upoštevani vsi materialni in nematerialni stroški, potrebni za kvalitetno in pravočasno izvedbo predmeta pogodbe, vključno s stroški dela, stroški izdelave in dobave materiala, stroški prevoza, stroški zavarovanja materiala, opreme, pripomočkov in delovne sile, stroški izdelave ponudbene dokumentacije, popusti, dajatve ter carinske obveznosti kot tudi stroški za vsa ostala dela in naloge, ki so v pogodbi opredeljene kot obveznosti izvajalca. (blago)

Naročnik bo v primeru dodatnih in nepredvidenih del in/ali stroškov, ki niso predmet zahteve naročnika, ukrepal v skladu z zadnjim odstavkom 4. člena posamezne pogodbe za 1. sklop, 5. sklop in 7. sklop.

2. Dne 20. 4. 2026 smo prejeli vprašanje potencialnega ponudnika z naslednjo vsebino:
a. »Vprašanje – cevni material in oprema (armature, zaporni elementi, merilniki, …)
Ali pravilno razumemo, da materiale in opremo za izvedbo del 1. sklopa dobavi naročnik pravočasno za izvedo del.«

b. »Vprašanje – rok izvedbe:
Rok izvedbe za sklop 1 – demontažna in montažna dela je fiksen (datumsko določen). Prosimo za pojasnilo, kako bo naročnik postopal v primeru, da oprema ne bo dobavljena v primernem roku za dokončanje del do datuma, zabeleženega v razpisu.«

Odgovor naročnika na zgornje vprašanje potencialnega ponudnika:
a. Naročnik bo pravočasno poskrbel za ves material in opremo za izvedbo del 1. sklopa, razen za tisti material, ki ga mora ponudnik za 1. sklop priskrbeti sam, ter je razviden iz projektne dokumentacije »TE-TOL - Povezava VKL na akumulator toplote« (PZI - 907/23, januar 2025), ki ga je za naročnika izdelalo podjetje IEM d.o.o., Tehničnega opisa del za 1. sklop in iz razpisne dokumentacije vključno s popisom del (priložen v excel datoteki). Enako velja tudi za storitve vezano na 5. sklop in 7. sklop.

[bookmark: _Hlk227749724]b. Naročnik je pri vseh sklopih, navedenih v razpisni dokumentaciji določil rok za izvedbo storitev oz. dobavo blaga. Pri tem je upošteval, da bo blago, zahtevano v 2. sklopu, 3. sklopu, 4. sklopu in 6. sklopu, pravočasno dobavljeno, pred začetkom izvedbe storitev/del v 1. sklopu, 5. sklopu in 7. sklopu. V nasprotnem primeru se bo zamuda reševala s sklenitvijo časovnega aneksa k pogodbi. Material zahtevan pri izvedbi storitev/del v 1. sklopu, 5. sklopu in 7. sklopu in je razviden iz projektne dokumentacije »TE-TOL - Povezava VKL na akumulator toplote« (PZI - 907/23, januar 2025), ki ga je za naročnika izdelalo podjetje IEM d.o.o., Tehničnega opisa del za 1. sklop (5. sklop oz. 7. sklop) in iz razpisne dokumentacije vključno s popisom del, mora izbrani ponudnik pravočasno, do izvedbe del, priskrbeti sam.  

3. Dne 20. 4. 2026 smo prejeli vprašanje potencialnega ponudnika z naslednjo vsebino:
a. »Vprašanje - demontaža sistema statičnega tlaka: 
Demontaža sistema statičnega tlaka je razvidna v shemi P&I shema, NTK vročevodni del – Demontaža, številka risbe 907/23-02. Opažamo da demontaža sistema statičnega tlaka ni v celoti obdelana v 3D in 2D pogledih na risbah 907/23-13 in 907/23-15, niti ni specifično opredeljeno v popisu sklopa 1 v word dokumentu. 
Prosimo naročnika za:
1.	Opredelitev, ali je demontaža sistema statičnega tlaka del izvedbe sklopa 1.
2.	Posredovanje risb za izvedbo del.«

b. »Vprašanje – splošne postavke - preboj:
Kdo bo izvedel izdelavo preboja DN500 (C1.1). Izvedba takšnega posega, vključno s statično presojo in morebitno potrebnimi ojačitvami na preboju, je kompleksna in ocena del lahko zelo variira. Ali v tem delu naročnik predvideva izvedbo ločenega naročila?

c. Vprašanje – splošne postavke – montažni odri:
Kdo zagotovi montažne odre in mobilno dvigalo za delo na višini (C1.2 in C1.3)? Odre in dvigalo bodo potrebovali vsi izvajalci na projektu (sklop 1, sklop 5 in sklop 7).

d. Vprašanje – dokumentacija za sklop 1 in 5:
Obseg dokumentacije, ki jo naročnik ob primopredaji pričakuje, za sklop 1 in sklop 5 ni opisan. Prosimo za definiranje obsega.

e. »Vprašanje – varilni tehnolog:
Postavili ste zahtevo, za razpolagamo z dvema ustrezno usposobljenima varilcema (varjenje cevi iz materialov P235GH TC1 (St 35.8)). V nadaljevanju pa razširjate zahtevo z dokazilom, da mora za enega od zahtevanih varilcev predložiti tudi certifikat o opravljenem izpitu za EWT. Prosimo za pojasnilo, ali lahko zahtevo po usposobljenosti za izvajanje del z varilnim tehnologom izpolnjujemo z ločeno osebo (ki ni hkrati varilec in EWT), in ki ima stopnjo certifikata inženirja (EWE, IWE oziroma IWC).«

f. »Vprašanje – upravljalec mostnega dvigala:
Postavili ste zahtevo, da moramo razpolagati z 1 (enim) delavcem, usposobljenim za upravljanje mostnega dvigala, v nadaljevanju za zahtevate potrdilo o usposobljenosti za upravljanje mostnega dvigala in dvižne ploščadi, s čimer razširjate zahtevo še na usposobljenost za upravljanje z dvižno ploščadjo. Imamo delavce, usposobljene za upravljanje mostnega dvigala, in druge delavce, usposobljene za upravljanje dvižnih ploščadi. 
Prosimo za pojasnilo:
1.	Ali je zahteva izključno za upravljanje mostnega dvigala in v skladu s tem zadostuje predložitve potrdila samo za upravljanje mostnega dvigala.
2.	Ali dodatno zahtevate tudi usposobljeno osebo za upravljanje dvižne ploščadi? In če da, ali lahko skupno zahtevo izpolnjujemo z dvema različnima osebama?«

g. »Vprašanje – rok za vprašanja in oddajo ponudbe.
Glede na kompleksnost razpisa in količino odprtih vprašanj, ponovno prosimo naročnika za podaljšanje roka za postavljanje vprašanj in za oddajo ponudbe, saj odgovori na nekatera vprašanja lahko potencirajo nova vprašanja.«

Odgovor naročnika na zgornje vprašanje potencialnega ponudnika:
a1. Sistem statičnega tlaka ni zajet v 1. sklop, zato načrti v 3D in 2D pogledih niso priloženi.
a2. Ker se na sistemu statičnega tlaka dela ne bodo izvajala, naročniku ni potrebno predložiti risb.

b. Izvrtino Ø700 v betonsko ploščo izvede izvajalec del, izbran v 1. sklopu, kot je bilo predstavljeno na ogledu objekta. Potrebna dimenzija izvrtine v betonsko ploščo je določena z dimenzijo cevovoda Ø508 + 100 mm izolacije.

c. Montažne odre zagotovi naročnik. Po postavitvi odra se izvajalec del ( 1. sklop, 5. sklop oz. 7. sklop) podpiše na obrazec in s tem podpisom zagotavlja, da je oder postavljen v skladu s predpisi. Omogočena bo tudi uporaba naročnikove dvižne platforme (višina 8 m), ki se bo uporabljala za manjša višinska dela.  

d. Naročnik od izbranega ponudnika za 1. sklop in 5. sklop, po podpisu pogodbe in pred zaključkom vseh pogodbenih del, ki se zaključi s podpisom zapisnika o končnem prevzemu izvedenih pogodbenih del,  ne zahteva predložitev dodatne dokumentacije.

e. in f. Naročnik meni, da sta vprašanji vezani na 1. sklop.
Naročnik spreminja tretji in peti odstavek pogojev v točki 3.4.1.2 Strokovna sposobnost, ki se po novem glasi: 
3.4.1.2.	Strokovna sposobnost 

Ponudnik ali skupina ponudnikov v okviru skupne ponudbe mora razpolagati z ustreznimi kadrom, ki so izkušeni, strokovno usposobljeni in sposobni izvesti predmet javnega naročila.

Ponudnik mora v ponudbi kot prilogo 7-1 predložiti poimenski seznam ljudi, ki bodo delali na objektu, njihovega delodajalca in njihovo zadolžitev (funkcijo).

Ponudnik mora zagotoviti najmanj:
· 2 (dva) delavca varilca, z opravljenim atestom za varjenje cevi iz materialov P235GH TC1 (St 35.8) po standardih SIST EN;
· 1 (enega) delavca z opravljenim izpitom po smernici EWT - Evropski varilni tehnolog;
· 1 (enega) delavca usposobljenega za upravljanje mostovnega dvigala. 
· 1 (enega) delavca usposobljenega za upravljanje dvižne ploščadi. 

Vsi prijavljeni delavci morajo imeti:
· opravljen zdravniški pregled za delo na višini ter da so sposobni za dela v ozkih in zaprtih prostorih, dela v okolju zaprašenem z lesnim prahom in delo v povišanem ropotu, 
· opravljen izpit iz varstva pri delu in požarnega varstva.

Ponudnik mora poleg izpolnjene Priloge 7-1 predložiti še:
· za dva (2) delavca dokazilo o opravljenem preizkusu varilnega postopka za varjenje cevi iz materialov P235GH TC1 (St 35.8) po standardih SIST EN;
· [bookmark: _Hlk225230351]za enega (1) delavca potrdilo o uspešno opravljenem izpitu po smernici EWT - Evropski varilni tehnolog;
· za enega (1) od zgoraj zahtevanih delavcev varilcev potrdilo o opravljenem izpitu za vzdrževanje naprav v Ex območjih ali za enega (1) delavca potrdilo, da je obiskoval seminar za monterje, vzdrževalce in upravljalce električnih in strojnih naprav, ki so vgrajene v prostorih, kjer so prisotni eksplozivni plini, pare, zmesi ali prah – Ex naprav;
· za enega (1) delavca potrdilo o usposobljenosti za upravljanje mostnega dvigala;
· za enega (1) delavca potrdilo o usposobljenosti za upravljanje dvižne ploščadi.

Zgoraj zahtevane pogoje (od druge do zadnje alineje) lahko ponudnik izpolni z enim delavcem ali s posameznim delavcem.

Ponudnik se z oddajo ponudbe zavezuje, da bodo v prilogi 7-1 navedeni delavci tudi dejansko prisotni pri izvedbi storitev na predmetnem razpisu. Naročnik dopušča možnost menjave delavca v času izvedbe storitev na predmetnem razpisu samo v primeru višje sile (npr. bolezen, upokojitev ali smrt delavca). V tem primeru mora ponudnik za novega delavca priložiti ustrezno dokazila, ki so po vsebini enaka kot jih naročnik zahteva za delavca.

Ta pogoj lahko izpolni ponudnik sam ali skupina ponudnikov v okviru skupne ponudbe ali s prijavljenimi podizvajalci. V primeru, da prijavljeni delavci niso zaposleni pri ponudniku, morajo ti v ponudbi nastopati kot skupni partnerji ali kot podizvajalci (ponudnik predloži še pogodbo o medsebojnem sodelovanju).

NAROČNIK NE SPREMINJA Priloge 7-1, saj bo pri pregledu ponudb za 1. sklop upošteval popravek naveden v tem pojasnilu št. 5.

g. Zaradi daljših dobavnih rokov opreme in dokončanje projekta  v roku ne bomo podaljševali rokov.

Naročnik meni, da objavljeni odgovori niso razlog za podaljšanje roka za oddajo ponudbe. 

To pojasnilo postane sestavni del razpisne dokumentacije.

Pojasnilo je bilo dne, 23. 4. 2026 objavljeno tudi na Portalu javnih naročil.

		                                                                      JAVNI HOLDING Ljubljana
Sektor za javna naročila

